શરદપૂૃણિમાની રાત્રે ચાંદનીમાં રાસ રમવા અને ચંદ્રમાને દૂધ-પૌંઆ ધરાવીને તેનો પ્રસાદ આરોગવો, એ પરંપરા સાથે ધાર્મિક, આધ્યાત્મિક, સાંસ્કૃતિક અને વૈજ્ઞાનિક તથ્યો જોડાયેલા છે. આ અંગે ઘણાં વિશ્લેષણો અને સંશોધનો થયા છે અને શ્રીકૃષ્ણના જીવનમાં હંમેશાં આરોહ-અવરોહ આવ્યા હતાં, છતાં તેની માનસિક પ્રસન્નતા જળવાઈ રહી હતી. તેની પાછળ પૂર્ણિમાના ચંદ્રની શિતળતા કારણભૂત હતી અને પૂર્ણિમાના દિવસે ચાંદનીમાં કૃષ્ણલીલા કરતા હતાં, અને શરદ ઋતુના પ્રારંભે તેઓ શરદપૂર્ણિમાના દિવસે ગોપીરાસ યોજીને શરદોત્સવ ઉજવતા હતાં, તેવી માન્યતા છે.